open-index/open-wikipedia-markdown huggingface dataset:
Frynser

**Frynser** er en tekstilutsmykking som opprinnelig ble dannet av stoffets renningstråder. Seinere ble frynsene laget for seg, vanligvis i form av et smalt bånd med løsthengende trådender eller -løkker langs en side, og festet til den tekstilen som skulle pyntes.

Väv, Mönsterknuten frans med pärlknutar.jpg|Vevnad der renningstrådene ender i knyttede frynser
Väv, Drejad frans.jpg|Snodde frynser 
Väv, Femflätad linfrans.jpg|Flettede frynser
Porträtt av Karl XIV Johan. Fredrik Westin - Skoklosters slott - 88921.tif|Karl III Johan, konge i Sverige og Norge 1818–1844, malt i uniform som svensk general 1813. Epåletter og skaberakk har gylne dekorfrynser
Seth Kinman.jpg|Seth Kinman 1863, amerikansk pelsjeger (*mountain man*) i *buckskins*, «indianerdrakt» av semsket lær med frynser for å lede vann og lette tørking
Mourning dress, 19th century.JPG|Frynsebesatt sørgedrakt i silke, fra USA på 1860-tallet


## Se også
* Possement, samlebetegnelse for frynser, border, dusker og pomponger til pynt på gardiner, møbler og klær

## Referanser


## Eksterne lenker
*
Tessa Jowell

**Tessa Jane Helen Douglas Jowell**, baronesse Jowell, (født **Palmer** 17. september 1947 i Marylebone i London, død 12. mai 2018 i Shipston-on-Stour) var en britisk politiker som mellom 1992 og 2018 var parlamentsmedlem for Labour Party i Storbritannia.

## Liv og virke
### Bakgrunn
Hun var det eldste av tre barn av legen Kenneth Palmer og radiografen og kunstneren Rosemary Douglas. Familien flyttet til Aberdeen da hun var et lite barn, og hun studerte kunst, sosiologi og psykologi i tre år ved University of Aberdeen. Senere tok hun en universitetsgrad i sosialadministrasjon ved University of Edinburgh. Deretter flyttet hun til London, der hun studerte ved Goldsmiths ved University of London, og ble sosialarbeider innen psykiatrien.

### Politiker
I 1969 ble hun medlem av Labour Party, og i 1971 ble hun valgt inn i bystyret i Camden Town. Der ble hun valgt til leder av sosialkomitéen. Mellom 1984 og 1986 ledet hun sosialkomitéen i Association of Metropolitan Authorities.

Hun var mellom 2005 og 2007 kulturminister i Tony Blairs regjering og fra 2007 til 2010 var hun minister ved statsministerens kontor i Gordon Browns regjering. Hun var minister for London fra 2009 til 2010.

Hun giftet seg i 1970 med Roger Jowell, som også var medlem av bystyret i Camden, men forlot ham til fordel for et annet bystyremedlem, advokaten David Mills. De giftet seg i 1979 og fikk to barn sammen. Hun ble også stemor for Mills’ tre barn fra et tidligere ekteskap.

Hun ble utnevnt til life peer i 2015 med tittelen baronesse Jowell av Brixton.

Tessa Jowell døde av en blødning på hjernen, etter å ha blitt behandlet siden mai 2017 for glioblastoma multiforme, den 12. mai 2018 i sitt hjem i nærheten av Shipston-on-Stour i Warwickshire.

## Referanser

## Eksterne lenker
* 
* 
*
David Watkins

**David Watkins** er en britisk kunstner, grafiker og designer. Han er kanskje mest kjent for å ha designet medaljene til Sommer-OL 2012. Han er også kjent for å være med i produksjonsteamet for filmen 2001: A Space Odyssey, der han hadde ansvar for spesialeffektene. 

## Referanser


## Eksterne lenker
*
London Prepares

**London Prepares** var en rekke turneringer, mesterskap og øvelser som var ment som prøve-OL for å teste og prøve øvelser og arenaer som skulle holdes under Sommer-OL 2012 i London. Alle testøvelsene fant sted i 2011 og 2012, og fokuserte på å teste tidssystemer, resultater, funksjoner og prosedyrer. Det ble også holdt testøvelser som ikke var en del av London Prepares, som Wimbledon-turneringen 2012.

## Testøvelser

## Referanser


## Eksterne lenker
*
Arild Dregelid

**Arild Dregelid** (født 9. april 1959 i Voss) er en norsk offiser i Hæren. Siden august 2014 har han vært sjef for LOS-programmet i Forsvaret.

Dregelid er utdannet fra Befalsskolen for Ingeniørvåpenet, Krigsskolen, Försvarshögskolan, Naval Postgraduate School, NATO Defence College og Royal College of Defence Studies.     

Han har vært stabssjef i Forsvarets logistikkorganisasjon, sjef Sekretariatet, nestkommanderende i operasjonsavdelingen og sjef for økonomi- og styringsavdelingen i Forsvarsstaben, og sentral i utviklings- og omstillingsarbeid og i reetableringen av økonomi- og virksomhetsstyringen i Forsvaret.    

Dregelid er styreformann i Drøbak-Frogn fotball.    

## Utmerkelser
Dregelid ble tildelt Forsvarets likestillingspris på Forsvarets likestillingskonferanse i 2012.

## Referanser
Dizzee Rascal

**Dizzee Rascal** (født 18. september 1984) som **Dylan Mills** er en britisk grimeartist. I 2003 vant han som 18-åring *[[Mercury Music Prize]]*. Han deltok som musikalsk innslag under åpningsseremonien for Sommer-OL 2012.

Han ble i 2020 utnevnt til medlem av Order of the British Empire (MBE).

## Diskografi
### Album
* Boy in Da Corner (2003)
* Showtime (2004)
* Maths and English (2007)
* Tongue N' Cheek (2009)

## Referanser


## Eksterne lenker
* 
* 
* 
*
Evelyn Glennie

**Elizabeth Ann Glennie** (født 19. juli 1965 i Ellon i Aberdeenshire i Skottland) er en britisk slagverker. Hun fremfører mest klassisk musikk, og er soloslagverker på heltid.

Hun mottok i 1993 Den britiske imperieordenen og ble i 2007 *Dame Commander* (DBE). Hun har blant annet framført ved åpningsseremonien for Sommer-OL 2012, og fikk Polarprisen i 2015.

## Liv og virke
### Bakgrunn
Evelyn Glennies far var Herbert Arthur Glennie, en trekkspiller i et skotsk danseband. Faren og de sterke stedegen musikktradisjoner i nordøstlige Skottland var viktige i utviklingen av hennes unge år som musiker. Hennes første musikkinstrumenter var munnspill og klarinett.

Hun studerte ved Ellon Academy i Aberdeenshire og Royal Academy of Music i London.

### Karriere
Hun var medlem av Cults Percussion Ensemble, dannet i 1976 av den lokale musikkpedagogen Ron Forbes. De turnerte og spilte inn et album som ble gjenutgitt av Trunk Records i 2012.

Glennie har vært gjennomgående døv siden hun var tolv år gammel etter å ha begynt å miste hørselen fra hun var åtte. Det har ikke forhindret henne mulighet til spille på et internasjonalt nivå. Hun spiller jevnlig barfot under både konserter og ved innspillinger i musikkstudioer for å føle musikken bedre.

Hun hevder at døvhet er i stor grad misforstått av publikum. Hun hevder at hun har lært seg selv å høre med deler av kroppen framfor ørene. Som svar på hva hun beskrev hva som har vært mest unøyaktig ved medias rapportering publiserte hun «Hearing Essay» hvor hun diskuterte sine betingelser.

Glennie har turnert i omfattende grad, og tilbrakte opp til fire måneder hvert år i USA. Hun har spilt med en rekke orkestre og samtidsmusikere, og holdt over 100 konserter om året foruten egne mesterklasser og framføringer som «musikk i skoler». Hun bestiller jevnlig perkusjonverker fra komponister og framfører dem i sitt konsertrepertoar.

Hun spiller om med Great Highland Bagpipes og har sitt eget registrerte tartanmønster kjent som «The Rhythms of Evelyn Glennie». Hun spilte også ved åpningsseremonien ved Sommer-OL 2012 i London hvor han ledet et tusen trommer i åpningsstykket.

Nyttårsaften 2016 ble hun utnevnt til medlem av Order of the Companions of Honour.

## Referanser


## Litteratur
* Glennie, Evelyn (3. mai 1990): *Good Vibrations: My Autobiography*. Hutchinson. ISBN 0-09-174305-2.

## Eksterne lenker
* 
* 
* 
* 
*  Evelyn Glennie på *Allmusic*
Eduardo Paes

**Eduardo da Costa Paes** (født 14. november 1969) er en brasiliansk politiker som for øyeblikket er borgermester i Rio de Janeiro. Den 12. august 2012 på avslutningsseremonien for Sommer-OL 2012 fikk han overrakt det olympiske flagg av borgermester i London, Boris Johnson.

## Referanser
Nelsonsøylen

**Nelsonsøylen** er et monument på Trafalgar Square i London i England.

## Søylen
Søylen ble reist mellom 1840 og 1843 til minne om admiral Horatio Nelsons død under slaget ved Trafalgar i 1805. Den 5,5&nbsp;m høye statuen av Nelson står på en 46&nbsp;m høy sokkel av granitt. Statuen skuer sørover, retning Westminster-palasset og gaten Pall Mall, der alle Nelsons skip er avbildet på spissene av flaggstangene. Komposittkapitelet på søylen som er etter korintisk og jonisk orden er utsmykket med akantus-blader i bronse som stammer fra britiske kanoner. Pidestallen er smykket med fire bronsetavler av material som stammer fra franske erobrede skip, og som beskriver Nelsons fire store seirer.

Søylen ble tegnet i 1838 av arkitekten William Railton og bygd av firmaet Peto & Grissell. Railtons originale 1:22-modell av stein er utstilt i National Maritime Museum i Greenwich i London. Sandsteinstatuen på toppen ble laget av  E.&nbsp;H. Baily fra Royal Academy, en liten bronseplakett på sokkelen er til minne om ham. Kostnaden for hele monumentet kom på 47.500&nbsp;£.

I 2006 ble monumentet polert fordi luftforurensning og fuglers etterlatenskaper hadde gjort stor skade. 


Nelsons.column.closeup.london.arp.jpg|Skulptuen av Nelson på toppen av søylen
Nelson's Column - North Face Of Plinth Trafalgar Square - London - 240404.jpg|Nordsiden, som viser Nelsons død
Nelson's Column - East Face Of Plinth Trafalgar Square - London - 240404.jpg|Østsiden, slaget ved Kapp St. Vincent, 1797


## Eksterne lenker
* 

* Nelson's Column is 16ft shorter than everybody thought  *[[The Daily Telegraph]]*, 12. juli 2006 
* Webcam på Trafalgar Square
Tameka Williams

**Tameka Williams** (født 1989) er en sanktkittisk friidrettsutøver som konkurrerer i sprintløp. Hun skulle representere landet sitt i Sommer-OL 2012 i London, men ble utestengt for doping like før lekenes start.

## Referanser

## Eksterne lenker
*
Hysen Pulaku

**Hysen Pulaku** (født 8. desember 1992) er en albansk vektløfter som konkurrerer i 77 kg. Han skulle representert landet sitt i Sommer-OL 2012 i London, men ble utestengt fra lekene like før start på grunn av doping.

## Referanser
Desirèe Henry

**Desiree Henry** (født 1995) er en britisk friidrettsutøver som konkurrerer i sprintløp. Under åpningsseremonien for Sommer-OL 2012 fikk hun som en av syv unge idrettsutøvere fikk æren av å tenne den olympiske ild. Disse syv ble nominert av hver sin britiske idrettshelt og Henry ble nominert av Daley Thompson.
## Referanser


## Eksterne lenker
* 
*
Holstdammen

**Holstdammen** er en opparbeidet dam like sør for Trolla ved Tømmerdalen og nordøst i Bymarka i Trondheim. Dammen med  i magasinet ligger i nedbørfeltet til Trollavassdraget mellom de andre dammene Nydammen og Lykkjadammen, og har tilløp fra Stortjønna (270,7 moh) og utløp mot Trollabekken like nedenfor Nydammen. Av fiskeslag i Holstdammen finnes trepigget stingsild og ørret.

Dammen er en av de eldste i Bymarka og fungerte som vannregulering for en stampemølle ved Trolla allerede i 1683. Holstdammen ble etablert i 1721 av rådmann Lorentz H. Holst, som hadde eget sagbruk i Trollabekken, men fikk sin endelige form først i 1875 da Trolla Brug fikk behov for mer vannkraft og bygde ut dammene. Rundt Holstdammen finnes flere eldre skjerp, hvor blant andre John Charles August Foss som var født 1836 på St. Croix og som var fotograf samt daværende regnskapsfører for Trolla Brug, meldte inn en malmanvisning øst for dammen ved Damhaugen.

## Referanser




## Litteratur
*
*

## Eksterne lenker
* Wikioppføring «Holstdammen» hos Strinda historielag
* «Holstdammen» Hos Trondheim og omland fiskeadministrasjon (TOFA)
Dialektisk beslutningsmetode

Den **dialektiske beslutningsmetoden** blir benyttet i organisasjoner og grupper for å komme frem til enighet. Metoden trekker inn bidrag fra dialektikken som bygger på at det først fremmes en tese, så fremmes en antitese som da er et motsvar til tesen. Ut ifra disse to utledes da en syntese. Syntens er da mer enn hver av bidragene, det er både òg. Slik har beslutningen i seg aspekter fra begge beslutningsalternativene.
Krimpenerwaard

**Krimpenerwaard** er en kommune i Nederland i provinsen Zuid-Holland. Den ble til i 2015 ved sammenslåingen av kommunene Nederlek, Ouderkerk, Vlist, Bergambacht og Schoonhoven. Byene Haastrecht og Schoonhoven ligger i kommunen.

## Referanser




## Eksterne lenker
* Kommunens nettside
Yngve Øhrbom

**Yngve Øhrbom** (1950–2022) var en norsk offentlig tjenestemann og politiker (Ap).

Han vokste opp ved Torsbjørka i Meråker og hadde svenske aner. Han ble ansatt i administrasjonen i Meråker kommune i 1971. Han ble rådmann i 1981.

Øhrbom var medlem av Meråker kommunestyre fra 1976 til 1978, medlem av Nord-Trøndelag fylkesting fra 1976 til 1987, medlem av fylkesutvalget fra 1980 til 1987 og leder i Arbeiderpartiets fylkestingsgruppe fra 1984 til 1987.

Øhrbom flyttet til Nord-Odal kommune for å overta som rådmann i 1990, og avgikk med pensjon i 2013. Han var medlem av rådmannsutvalget i KS i fire år og ledet rådmannsutvalget i Hedmark.

I perioden 2015–2019 var han innvalgt i Nord-Odal kommunestyre.

## Referanser
Knut Aalberg

**Knut Jorulf Aalberg** (1926–2015) var en norsk politiker (Ap) og trygdesjef.

Han hadde sitt virke i trygdevesenet, først ansatt ved Sparbu trygdekontor, deretter trygdesjef i Hemne kommune. Aalberg var trygdesjef i Levanger kommune i 34 år og fylkessekretær i Nord-Trøndelag ved innføringen av folketrygden i 1967.

Han var medlem av Levanger kommunestyre og formannskap 1972–1983, gruppeleder samt varaordfører 1980–1983. Aalberg var medlem av Nord-Trøndelag fylkesting 1986–1991, medlem av fylkesutvalget 1988–1991 og leder i fylkets eldreråd 1995–2003. Aalberg var medlem av brukerutvalgene i Helse Nord-Trøndelag HF og Helse Midt-Norge RHF. Han ble æresmedlem av Levanger arbeiderparti.

Knut Aalberg var far til Kåre Aalberg, ordfører i Namsos 2003–2007.

## Referanser
Lotte Andersen

**Lotte Merete Andersen** (født 1963) er en dansk skuespiller.

Andersen har siden 1980-årene medvirket i adskillige Dr. Danteforestillinger, samt i flere filmer. Hun fikk sitt filmgjennombrudd i rollen som sogneprest i Ole Bornedals film *[[Nattevakten (film)|Nattevagten]]*. 

## Film og TV-serier i utvalg
* *[[Nattevakten (film)|Nattevagten]]* (1994)
* *Dybt vand* (1999) 
* *[[Min søsters børn (2001)|Min søsters børn]]*  (2001)
* *En kort en lang* (2001) 
* *Ulvepigen Tinke* (2002)
* *[[Min søsters børn i sneen]]* (2002) 
* *Se til venstre, der er en Svensker* (2003)
* *Oh Happy Day* (2004)
* *[[Min søsters børn i Ægypten]]* (2004)
* *Solkongen* (2005)
* *[[Forbrytelsen]]* (2009)
* *Undskyld jeg forstyrrer* (2012)
* *[[Rita (TV-serie)|Rita]]* (2012)
* *[[Broen]] II* (2013)
* *[[Flaskepost fra P (film)|Flaskepost fra P]]* (2016)
* *[[Ditte & Louise (film)|Ditte & Louise]]* (2018)

## Referanser


## Eksterne lenker
* 
*
International Islamic University Malaysia

**International Islamic University Malaysia** er et statlig universitet i Kuala Lumpur i Malaysia. Det ble grunnlagt i 1983 og hadde per 2014 drøyt 30.000 studenter fra bachelornivå opp til doktorgradsnivå. Universitetet holder til i Gombak, en forstad til Kuala Lumpur.

## Referanser


## Eksterne lenker
*
Sævareidelva

**Sævareidelva** er ei elv i Fusa kommune i Hordaland. Den renner fra Henangervatnet til munningen ved Sævareid, innerst i Sævareidfjorden. Elva er 250 meter lang og har et nedbørfelt på . Middelvannføringen ved munningen er . Sævareidelva er hovedelv i **Sævareidvassdraget**, som har utspring på sørsida av fjellene mellom Fusa og Samnanger, og som har en total lengde på 22,5 kilometer. Vassdraget domineres av tre innsjøer, Henangervatnet, Skogseidvatnet og Gjønavatnet.

## Referanser
Chic

**Chic** er et amerikansk band stiftet i 1976 av gitarist Nile Rodgers og bassist Bernard Edwards.

Bandet ble i 1970-årene særlig kjent for singlene *Dance, Dance, Dance (Yowsah, Yowsah, Yowsah)* (1977), *Everybody Dance* (1977), *Le Freak* (1978), *I Want Your Love* (1978), *Good Times* (1979), og *My Forbidden Lover* (1979).

Chic ble oppløst i 1983.  Chics trommeslager Tony Thompson og bassist Bernard Edwards var etterpå involvert i The Power Station med Robert Palmer og tidligere medlemmer i Duran Duran Andy Taylor og John Taylor.

### Studioalbum

* *Chic* (1977)
* *C'est Chic* (1978)
* *Risqué* (1979)
* *Real People* (1980)
* *Take It Off* (1981)
* *Tongue in Chic* (1982)
* *Believer* (1983)
* *Chic-ism* (1992)
* *It's About Time* (2018)

## Referanser


## Eksterne lenker
* 
* 
* 
*
Experience API

**Experience API** (**xAPI**) er en programvare&shy;spesifikasjon som sporer og dokumenterer diverse læreopplevelser for læresystemer.

## Learning Record Store
Learning Record Store (LRS) er det datalagringssystem for læringsaktiviteter gitt av Experience API spesifikasjonen. Experience API (xAPI) også kjent som TinCan API  regnes for å være arvtageren etter SCORM spesifikasjonen for e-læring. En stor fordel ved bruk av LRS er at den kan samle e-læringsaktivitet fra flere forskjellige systemer. E-lærings kurset / innholdet kan ligge på en server, mens rapportering av e-læringsaktiviteten gjøres et annet sted. Dette skiller seg fra tradisjonelle læringsplattformer der rapportering og kurs ligger på samme server.

Et LRS brukes for å lagre uttrykk om læringsaktiviteten til en person. For eksempel «Ola Nordmann gjennomførte e-læringskurs i brannvern». En læringsaktivitet deles inn i et subjekt (hvem utfører aktiviteten), et verb (hva ble gjort), og et objekt (med hva).

## Referanser
Hlinkagarden

**Hlinkagarden** (slovakisk: *Hlinkova garda*) var det fascistiske og nasjonalistiske slovakiske folkepartis milits, aktivt fra 1938 til 1945. Garden var uppkalt etter den allerede avdøde Andrej Hlinka, katolsk prest og politiker. Hlinkagarden nøret en fanatisk antisemittisme og deltok i deportasjonene av jøder fra Slovakia til Auschwitz-Birkenau i 1942.

## Befalhavere
* 1938–1939: Karol Sidor
* 1939–1940: Alexander Mach
* 1940–1940: František Galan
* 1940–1944: Alexander Mach
* 1944–1945: Otomar Kubala

## Litteratur
*
* Peter Sokolovič: *Hlinkova garda 1938–1945.* [Die Hlinka-Garde 1938–1945.] Ústav pamäti národa, Bratislava 2009, ISBN 978-80-89335-10-7
Family Favourites

***Family Favourites*** (bedre kjent under dets senere navn *Two-Way Family Favourites*) er et britisk musikalsk radioprogram som ble sendt på flere av BBCs radiokanaler fra 1945 til 1980. Det var en ønskekonsert med det øyemål å bygge bro mellom familier hjemme i Storbritannia med britiske militære styrker i Vest-Tyskland eller annetsteds utenfor hjemlandet. Programmet gikk søndager ved lunchtider og hadde svært mange tilhørere. Da det var på høyden av sin popularitet hadde de rundt 20 millioner ukentlige lyttere i Storbritannia og ytterligere syv millioner i Vest-Tyskland.

Programmet var en etterfølger til *[[Forces Favourites]]* som gikk under annen verdenskrig.

Det ble sendt på BBC Light Programme, BBC Radio 2 og British Forces Broadcasting Service.

Som kjenningsmelodi hadde det *[[With a Song in My Heart]]* (til å begynne med spilt av Andre Kostelanetz og hans orkester) og programlederne vekslet mellom BBCs mest kjente radiostemmer, som Cliff Michelmore, Jean Metcalfe, Bill Crozier i Köln, Michael Aspel, Judith Chalmers og Sarah Kennedy.  Den siste programlederen i Storbritannia var Jean Challis.

Programmet ekspanderte til fjernere himmelstrøk av Commonwealth, med radiostemmer som Bill Paull i Toronto, June Armstrong-Wright i Hongkong, Ross Symonds i Australia and Marama Martin i New Zealand.

## Referanser
Welwyn Garden City

**Welwyn Garden City** (omtalt lokalt som «WGC» eller «Welwyn Garden») er en by i Hertfordshire i England. Den er lokalisert omtrent 31&nbsp;km fra Kings Cross i London. Den er den andre hagebyen i England, grunnlagt i 1920, og en av de første planlagte byer, utpekt i 1948. Welwyn Garden City er et klassisk eksempel på hagebyen, en idé skapt av Ebenezer Howard og først gjennomført ved byggingen av Letchworth i 1903. Ebenezer Howard bodde selv i Welwyn Garden City. Den er unik i både å være en hageby og en planlagt by, og eksemplifiserer fysisk, sosialt og kulturelt planleggingsidealene for den perioden hvor den ble bygget. Ved folketellingen i 1991 hadde byen en befolkning på 45 452 innbyggere, noe som økte til 46 812 i 2001, og veksten fortsatte i 2011 med 48 380 innbyggere.

## Styre
Welwyn Garden City er en del av kommunen (borough) Welwyn Hatfield og består av sju lokale valgdistrikt. Byen ligger i grevskapet Hertfordshire og i den parlamentariske valgkretsen Welwyn Hatfield. Den nærmeste byen er Hatfield og landsbyen Welwyn har egne råd (parish council) med begrenset ansvar, men Welwyn Garden City har intet.

## Referanser


## Eksterne lenker
* 
* Welwyn Garden City og Welwyn 
* Nettsted for lokale aktiviteter
* The Welwyn & Hatfield Times
* Welwyn Roman Baths 
* Campus West Library
* The Welwyn Garden Heritage Trust
Volumetrisk effekttetthet

:*For effekt per arealenhet, se [[heteflatebelastning]].*
**Volumetrisk effekttetthet** (engelsk *volume power density* eller *volume specific power*) betegner innen fysikk og teknikk effekt (overført energi i form av arbeid eller varme per tidsenhet) per enhet volum. En høy volumetrisk effekttetthet svarer til stor effektivitet. Denne effekttettheten oppgis vanligvis i watt per kubikkmeter (W/m³) eller kilowatt per liter (kW/l). 

I energiomformere som for eksempel batterier, brenselceller og motorer samt i strømforsyningsenheter og lignende er effekttetthet knyttet til et bestemt volum. Det blir da også kalt **volumspesifikk effekttetthet**, som er uttrykt i W/m³. Volumetrisk effekttetthet er ofte en viktig faktor i enheter eller områder som er begrenset i størrelse, slik som eksemplene nevnt over. Spesielt spiller det en viktig rolle for elektriske kjøretøy, siden vekten av disse kjøretøyene i stor grad bestemmes av batteripakkene som er installert.

I forbrenningsmotorer med stempelmekanisme er volumetrisk effekttetthet, eller effekt per fortrengte volum, et viktig mål på motorenes spesifikke effekt, det vil si ytelse per liter sylindervolum. 

## Se også
*Energitetthet (energi per volumenhet)
*Effekt/masse-forhold, også kalt spesifikk effekt (energi per masseenhet) 
*Spesifikk absorpsjonsrate (SAR)
Government Olympic Executive

**Government Olympic Executive** (GOE), var en enhet innen Storbritannias kultur- media- og sportsdepartement, som var hovedorganet for koordineringen av Sommer-OL 2012 i London. 

GOE ble ledet av direktør Jeremy Beeton,  og hadde 77 andre ansatte.

## Referanser
Shepherd’s pie

**Shepherd's pie**, eller **cottage pie**, er en pai laget av kjøttdeig med potetmos over. Den stammer fra Storbritannia og Irland, men er blitt populær i mange land.

Navnet *cottage pie* kom først i bruk mot slutten av 1700-tallet. Opprinnelig kunne enhver type kjøtt benyttes, og dersom den ble servert med moste poteter ble resultatet kalt *cottage pie*. Senere er *cottage pie* mer blitt forbeholdt retten med storfekjøtt. Dersom lammekjøtt er benyttet er det foretrukne navn *shepherd's pie*. 

## Litteratur
* John Ayto (1990): *The Glutton's Glossary: A Dictionary of Food and Drink Terms*, Routledge, London.

## Eksterne lenker

* 
* Cottage pie recipe 
* Shepherd's pie recipe
Royal Infirmary of Edinburgh

**Royal Infirmary of Edinburgh**, i dagligtale kjent som **Edinburgh Royal Infirmary** eller **ERI**, er et hospital i Edinburgh i Skottland. Det ble etablert i 1729 og er det eldste frivillige hospital i Skottland. De nye bygninger fra 1879 ble hevdet å være den største frivillige hospital i Storbritannia, og senere i det britiske imperium. 

Det er undervisningssted for klinisk medisin og universitetshospital for University of Edinburgh Medical School. Hospitalet drives av NHS Lothian.

## Referanser


## Eksterne lenker
*
Olympic Route Network

**Olympic route network** var nettverket av veier som knyttet sammen arenaene og andre knutepunkter i London, vertsbyen for Sommer-OL 2012. Nettverket skulle forsikre at utøvere, VIPs, dommere og andre skulle komme tidsnok til sine øvelser.

Nettverket ble opprettet av Transport for London (TfL), og mye av dette nettveket inneholdt spesielle «OL-felter» som var merket med de olympiske ringene og som var reservert for bruk av OL-utøvere. Opprettelsen av disse kjørefeltene i midten av juli førte til forvirring fra pendlere, som feilaktig trodde at de olympiske restriksjonene allerede hadde tatt effekt (de skulle tre i kraft 27. juli). A4 opplevd trafikkorker på grunn av sjåfører som unngikk disse, og likeledes på en del av Southampton Row, der de eneste veiene som var tilgjengelig i én retning var de olympiske kjørefeltene og kollektivfeltet.

Den opprinnelige planen var at 80 % av utøverne skulle ha mindre enn 20 minutter transporttid til sin øvelse, og 93% av de mindre enn 30 minutter reisetid.

## Referanser


## Eksterne lenker
* Transport for London
London and Continental Railways

**London and Continental Railways** (LCR) er et britisk jernbaneselskap som blant annet var involvert i byggingen av High Speed 1 (HS1) i Storbritannia. Selskapet ble etablert i 1994 som et privat konsortium for å bygge HS1 under kontrakt fra Storbritannias regjering, men fikk finansielle problemer og har fra siden 2009 vært eid av Department for Transport.

## Eksterne lenker
*
London Olympics Media Centre

**London Olympics Media Centre** er en stor bygning i den olympiske parken i Øst-London, og ble bygd til Sommer-OL 2012.

Under OL hadde senteret ansvaret for å produsere og distribuere samtlige opptak som ble gjort under lekene.

## Referanser
KraftCERT

**KraftCERT AS** er et norsk aksjeselskap stiftet 30. oktober 2014. Selskapet ble etablert av Statnett, Statkraft og Elvia.

KraftCERT har til formål å overvåke energiselskapers IT-systemer og håndtere uønskede IT-sikkerhetshendelser, og skal bistå andre aktører i kraftbransjen i Norge (kraftprodusenter og nettselskaper) med håndtering og forebygging av angrep på IKT-systemer. Dette gjøres gjennom å:

* motta sikkerhetsrelevante hendelsesdata fra bransjens IKT-infrastruktur,
* motta informasjon fra relevante eksterne aktører,
* analysere informasjonen for å kunne identifisere hendelser eller identifisere eksisterende eller fremtidige trusler,
* assistere kraftsektoren i håndtering av hendelser.

KraftCERT samarbeider også med NorCERT i Nasjonal sikkerhetsmyndighet.

## Referanser


## Eksterne lenker
*
Yankee Squadron

**Yankee Squadron** var en gruppe leiesoldater bestående av amerikanske flyvere som deltok i den spanske borgerkrigen på de spanske republikanernes side. 

## Historie
I november 1936 begynte representanter for den andre spanske republikk en kampanje for å hyre amerikanske  piloter til å delta i den spanske borgerkrig. De brukte en advokat i New York til å finne amerikanske piloter. Time Magazine skrev 21. desember 1936 at seks amerikanske flyvere var ombord i SS «Normandie» underveis til Spania for å slutte seg til deres leder Bert Acosta. De ble betalt 1 500 dollar per måned, plus 1 000 dollar for hvert nedskutte fly.

## Medlemmer
* Bertrand Blanchard Acosta (1895–1954), co-pilot på *America*, tredje kandidat til Orteigprisen (1927).
* Eddie August Schneider (1911–1940)
* Thomas George Lanphier, Sr., det er uklart om han deltok eller ikke.
* Frederic Ives Lord (1897–1967)
* Gordon Berry (1898–?), navnet er noen ganger skrevet som *George F. Berry* eller *[[Gordon K. Berry]]* eller *Gordon O. Berry*. Han var 39 år gammel, venn og svirebror med Bert Acosta.
* Eddie Semons, noen ganger kalt *Edwin Semons* eller *Edwin L. Semons*. Han kan ha hjulpet til med å rekruttere andre flyvere.

## Referanser
Per Wennick

**Per Wennick** (født 1949) er en dansk journalist og dokumentarfilmregissør. 

Wennick er utdannet folkeskolelærer fra N. Zahles Seminarium og studerte senere teatervitenskap ved Københavns Universitet. I 1973 begynte han som freelancer i Danmarks Radio, hvor han ble fastansatt fra 1980. 

Wennick har gjennom årene vært manuskriptforfatter for, samt regissert og tilrettelagt en rekke TV- og filmproduksjoner, ofte med en psykologisk innfallsvinkel til enkeltpersoner og problemstillinger. Blant hans mest kjente produksjoner er *Grevinden på tredje*, som handler om grevinne Erna Hamilton. Han har også mottatt flere priser, deriblant TV-Oscar for *Ingen slinger i valsen* i 1999 og i 2003 for *Æblehovedet og Kommandanten*. I 2005 laget han *Varvara – uden mors velsignelse*, som er et portrett av baronesse Varvara Hasselbalch. 

## Referanser


## Eksterne lenker
* 
*  ''Per Wennicks filmografi'', filmdir.dk
Bananskiva

***Bananskiva*** er et LP-studioalbum av de svenske visesangerne Fred Åkerström og Gösta Linderholm, utgitt i 1976. Tekstene er av Lennart Hellsing og musikken ved Georg Riedel. Sangene, som alle handler om bananer, blir framført av Åkerström og Linderholm sammen eller hver for seg. 

*Banaskiva* ble produsert av Anders Burman og ble innspilt i Metronomes studio i Stockholm i november 1975. Albumet ble i 1999 gitt ut på CD.

Noen av visene fra albumet har også blitt innspilt av Trazan & Banarne.

## Sporliste
### LP
; Side A
# «Banansång» – 2:15 (framført av Åkerström og Linderholm)
# «Hur bananerna är» – 1:59 (framført av Åkerström)
# «De goda» – 1:28 (framført av Linderholm)
# «I bananskogen» – 1:50 (framført av Åkerström og Linderholm)
# «I bananernas himmel» – 1:57 (framført av Linderholm)
# «Fyra bananer» – 1:49 (framført av Åkerström og Linderholm)
# «Banankyrkogården» – 2:19 (framført av Åkerström)
# «Vaggvisa för liten grön banan» – 3:23 (framført av Åkerström og Linderholm)

; Side B
# «Arg ung banan» – 1:45 (framført av Åkerström og Linderholm)
# «En gammal banans tankar» – 2:06 (framført av Åkerström)
# «Vad bananerna tror» – 2:00 (framført av Åkerström og Linderholm)
# «Vad bananerna vet» – 2:53 (framført av Åkerström)
# «Vad bananerna vill» – 2:23 (framført av Linderholm)
# «De trofasta» – 2:43 (framført av Åkerström og Linderholm)
# «Under bananflaggan» – 1:26 (framført av Linderholm)
# «Bananriket (nationalsång)» – 1:55 (framført av Åkerström)

### CD
# «Banansång» – 2:15 (framført av Åkerström og Linderholm)
# «Hur bananerna är» – 1:59 (framført av Åkerström)
# «De goda» – 1:28 (framført av Linderholm)
# «I bananskogen» – 1:50 (framført av Åkerström og Linderholm)
# «I bananernas himmel» – 1:57 (framført av Linderholm)
# «Fyra bananer» – 1:49 (framført av Åkerström og Linderholm)
# «Banankyrkogården» – 2:19 (framført av Åkerström)
# «Vaggvisa för liten grön banan» – 3:23 (framført av Åkerström og Linderholm)
# «Arg ung banan» – 1:45 (framført av Åkerström og Linderholm)
# «En gammal banans tankar» – 2:06 (framført av Åkerström)
# «Vad bananerna tror» – 2:00 (framført av Åkerström og Linderholm)
# «Vad bananerna vet» – 2:53 (framført av Åkerström)
# «Vad bananerna vill» – 2:23 (framført av Linderholm)
# «De trofasta» – 2:43 (framført av Åkerström og Linderholm)
# «Under bananflaggan» – 1:26 (framført av Linderholm)
# «Bananriket (nationalsång)» – 1:55 (framført av Åkerström)

## Referanser


## Eksterne lenker
*
Fred sjunger Bellman

***Fred sjunger Bellman*** er et studioalbum av den svenske visesangeren Fred Åkerström, utgitt i 1969. På albumet tolker Åkerström Carl Michael Bellman.

*Fred sjunger Bellman* ble produsert av Ulf Anderson og var dermed det førsta albumet av Åkerström som ikke ble produsert av Anders Burman. Innspillingen foregikk i Metronomes studio i Stockholm 7. – 9. januar og 23. juni 1969. Tekniker var Rune Persson. Sangene ble arrangert for orkester av Hans Wahlgren som også var dirigent. Fotograf var Bengt H. Malmqvist og albumet ble designet og illustrert av Sid Jansson. 

Albumet kom i ny utgave både på CD och LP i 1990.

## Sporliste
### LP
; Side A
# «Fader Berg i Hornet stöter» (epistel nr. 3)
# «Ack du min moder» (epistel nr. 23)
# «Kära syster mig nu» (epistel nr. 24)
# «Drick ur ditt glas» (epistel nr. 30)
# «Ack vad för en usel koja» (epistel nr. 34)

; Side B
# «Bröderna fara väl vilse ibland» (epistel nr. 35)
# «Movitz blåste en konsert» (epistel nr. 51)
# «Se dansmästarn» (epistel nr. 69)
# «Liksom en herdinna» (epistel nr. 80)
# «Märk hur vår skugga» (epistel nr. 81)

### CD
# «Fader Berg i Hornet stöter» (epistel nr. 3)
# «Ack du min moder» (epistel nr. 23)
# «Kära syster mig nu» (epistel nr. 24)
# «Drick ur ditt glas» (epistel nr. 30)
# «Ack vad för en usel koja» (epistel nr. 34)
# «Bröderna fara väl vilse ibland» (epistel nr. 35)
# «Movitz blåste en konsert» (epistel nr. 51)
# «Se dansmästarn» (epistel nr. 69)
# «Liksom en herdinna» (epistel nr. 80)
# «Märk hur vår skugga» (epistel nr. 81)

## Medvirkende
* Ulf Anderson – produsent
* Rune Persson – tekniker
* Hans Wahlgren – arrangør, dirigent
* Fred Åkerström – sang

## Referanser


## Eksterne lenker
*
Dagsedlar åt kapitalismen

***Dagsedlar åt kapitalismen*** er et studioalbum av den svenske visesangeren Fred Åkerström, utgitt i 1967 på plateselskapet Metronome.

Albumet ble produsert av Anders Burman og spilt inn i Metronomes studio i Stockholm. Det kom opprinnelig som LP i 1967, men ble også utgitt i ny utgave på CD i 1990. 

På albumet fins flere tonesatte Stig Dagerman-dikt.

## Sporliste
### LP
; Side A
# «Luffaren» – 2:20 (originaltittel «The Tramp», Georg Frederick Root, svensk tekst Rune Lindström)
# «Balladen om Bror Lundbom» – 4:05 (Johnny Carlson)
# «Varning för hunden» – 1:33 (Fred Åkerström, Stig Dagerman)
# «Kapitalismen» – 3:59 (Per Dich)
# «Två gånger död» – 1:19 (Åkerström, Dagerman)
# «Halleluja amen» – 2:56 (musikk Gustav Winckler, tekst Patrik)

; Side B
# «Kapital» – 2:47 (originaltittel «Be Glad in the Lord and Rejoice», James Mac Granahan, svensk tekst Åkerström)
# «Onkel Sam og den snälle gossen» – 1:53 (Åkerström, Dagerman)
# «Vaggvisa» – 1:44 (Åkerström, Dagerman)
# «För maskens skull» – 1:36 (Åkerström, Dagerman)
# «Prästen og slaven» – 2:19 (originaltittel «The Preacher and the Slave», Joseph Philbrick Webster, svensk tekst Lindström)
# «Balladen om Joe Hill» – 2:19 (originaltittel «Joe Hill», Earl Robinson, Alfred Hayes, svensk tekst Lindström)

### CD
# «Luffaren» – 2:20 (originaltittel «The Tramp», Georg Frederick Root, svensk tekst Rune Lindström)
# «Balladen om Bror Lundbom» – 4:05 (Johnny Carlson)
# «Varning för hunden» – 1:33 (Fred Åkerström, Stig Dagerman)
# «Kapitalismen» – 3:59 (Per Dich)
# «Två gånger död» – 1:19 (Åkerström, Dagerman)
# «Halleluja amen» – 2:56 (musikk Gustav Winckler, tekst Patrik)
# «Kapital» – 2:47 (originaltittel «Be Glad in the Lord and Rejoice», James Mac Granahan, svensk tekst Åkerström)
# «Onkel Sam og den snälle gossen» – 1:53 (Åkerström, Dagerman)
# «Vaggvisa» – 1:44 (Åkerström, Dagerman)
# «För maskens skull» – 1:36 (Åkerström, Dagerman)
# «Prästen og slaven» – 2:19 (originaltittel «The Preacher and the Slave», Joseph Philbrick Webster, svensk tekst Lindström)
# «Balladen om Joe Hill» – 2:19 (originaltittel «Joe Hill», Earl Robinson, Alfred Hayes, svensk tekst Lindström)

## Medvirkende
* Anders Burman – produsent
* Fred Åkerström – sang, gitar

## Referanser


## Eksterne lenker
*
Raymond Orteig

**Raymond Orteig** (født i 1870 i Louvie-Juzon i Frankrike, død 6. juni 1939 i New York City) var en hotelleier i New York City og mest kjent for Orteigprisen for den første uavbrutte transatlantiske flyvning mellom New York og Paris.

## Liv og virke
### Tidlig liv, forretningsvirksomhet
Orteig ble født i Sør-Frankrike, i landsbyen Louvie-Juzon. Etter å ha tilbragt barndommen som gjeter for sin fars sauer i Pyreneene, emigrerte han tolv år gsmmel til USA 13. oktober 1882. Han ankom New York  med 13 franc i lommen. Han flyttet inn hos en onkel i New York.

Han startet som dørvakt i en bar i Wengler's Restaurant på William Street. Etter å ha skaffet seg erfaring der ble han kelner, og senere hovmester, ved Martin Hotel. Da eieren av dette hotellet flyttet i 1902 var Orteig istand til å kjøpe stedet, og han omdøpte det til Lafayette Hotel. Sammen med en partner var han også istand til å leie et nedslitt hotell i Greenwich Village som han pusset opp.

Layette ble et favorittsted for flyvere under og etter første verdenskrig hvor Orteig ble kjent med mange flyvere, blant dem franske offiserer på midlertidig tjeneste i USA for å hjelpe USA å bygge opp US Air Force. 

Etter krigens slutt tilbragte han så ofte han og hans familie kunne somrene i Louvie-Juzon.  Denne livslange interesse for regionen hvor han var født førte til at han utvidet sine forretningsinteresser ved å kjøpe et hotell i Pau.

### Orteigprisen
I 1919 var han tilstede under en middag i New York organisert av den amerikanske aeroklubben *Aero Club of America* til ære for flyveresset Eddie Rickenbacker. Mange av talene omhandlet fransk-amerikansk vennskap og Rickenbacher så frem til den dagen i fremtiden da landene kunne forenes gjennom luften.

Inspirert av Rickenbachers tale tilbød Orteig en pris på 25.000 dollar til den første fra noe alliert land som fløy uten mellomlandinger mellom New York og Paris, uansett retning. Tilbudet ble fremsatt i et brev til Alan Ramsay Hawley (som var president i *Aero Club of America*) den 22. mai 1919. Dette var på en tid da relasjonene var svekket mellom USA og Frankrike under Fredskonferansen i Versailles. Orteig håpet at dette ville føre til forbedringer av forholdet og ville være av verdi for hans forretninger og gjenskape det gode forholdet mellom hans fødeland og hans adopterte land.

Hans tilbud ble akseptert av aeroklubben som satte opp en formell struktur til å  administrere prisen. Prisen skulle stå i fem år. 

Etter Lindberghs retur til Amerika overrakte Orteig offisielt og personlig prisen til Lindbergh den 16. juni 1927 under en seremoni i resepsjonen i Breevort Hotel i New York. I løpet av neste ti-år ble Orteigprisen inspirasjon og et insentiv og markerte et viktig skille i luftfartens fremgang sent på 1920-tallet og tidlig på 1930-tallet. 

Orteig døde 6. juni 1939 i et fransk hospital i New York etter lang tids sykdom. 500 deltok i begravelsen.

## Referanser


## Litteratur
* 
*  in French
Sepp

**Sepp** er et tysk mannsnavn dannet av *[[Josef]]*.

## Etymologi
*Sepp* er en tysk diminutiv av *Joseph*, som via greske *Ioseph* (gresk: Ιωσηφ), er dannet av hebraiske Josef (hebraisk: יוֹסֵף), som betyr «han skal forøke».

## Utbredelse
*Sepp* er et sjeldent navn i statistikkene, siden personene som bruker navnet ofte formelt heter *Joseph*. Navnet er mest utbredt i Nederland.

|}

## Kjente personer med navnet
Personene i listen er ordnet kronologisk etter fødselsår.
*Sepp Blatter (født 1936), sveitsisk idrettsleder
*Sepp Holzer (født 1942), østerriksk bonde og forfatter
*Sepp Dietrich (1892&ndash;1966), tysk Waffen-SS-general

## Referanser


## Eksterne lenker
Wolff Olins

**Wolff Olins** er et britisk rådgivingsselskap innenfor merkenavn, som er basert i London, New York City, Dubai og San Francisco.  Selskapet ble etablert i 1965 og har 150 ansatte innen strategi og design. 

Wolff Olins hadde hovedansvaret for London 2012, merkenavnet til Sommer-OL 2012. 

De designet også den offisielle logoen, som ble avduket den 4. juni 2007 og kostnaden på logoen var £400 000. Logoen var en representasjon av tallet «2012», med de olympiske ringene integrert i nulltallet.

## Referanser


## Eksterne lenker
* Wolff Olins
Verdensrekorder under Sommer-OL 2012

**Verdensrekorder under Sommer-OL 2012** inneholder samtlige utøvere som satt ny verdensrekord under Sommer-OL 2012 i London.

## Rekorder

## Referanser
Eton Manor

**Eton Manor** er en tidligere sportsarena i  Leyton, London Borough of Waltham Forest i London. Arenaen ligger i det nordvestre hjørnet av den olympiske parken som ble bygget til Sommer-OL 2012. Under OL var den ikke arena for noen konkurranser, men hadde treningsfasiliteter for svømming, synkronsvømming og vannpolo. Under de paralympiske sommerleker 2012 noen uker senere var den arena for rullestoltennis. Etter OL skiftet arenaen navn til **Lee Valley Hockey and Tennis Centre**. 

## Eksterne lenker
* Lee Valley Regional Park Authority
Water Polo Arena

**Water Polo Arena** var en arena under Sommer-OL 2012 i London, og var plassert i det sørøstre hjørnet av den olympiske parken. Under OL holdt arenaen kamper i vannpolo, og var den første arenaen i OL som var bygd kun for vannpolo. Etter OL ble bygningen demontert og planen er at bygningen kan brukes til andre OL eller mesterskap, slik at OL blir mer miljøvennlig.

## Referanser


## Eksterne lenker
* 
* London 2012
Weymouth and Portland National Sailing Academy

**Weymouth and Portland National Sailing Academy** er et nasjonalt seilingssenter ved halvøyen Isle of Portland i Dorset, England. Under Sommer-OL 2012 arrangerte senteret seilingsøvelsene, og var således en av få arenaer som lå utenfor London.
Plastic Bertrand

**Roger Marie François Jouret**, bedre kjent som **Plastic Bertrand**, (født 1954) er en belgisk musiker, sangskriver, produsent og TV-programleder. 

Jouret begynte sin karriere som trommeslager i den belgiske punktrioen *Hubbel Bubble*, som utga ett album. Senere samarbeidet han i flere år med sanger og musikkprodusent Lou Deprijck. Deres største suksess var singelen *Ça Plane Pour Moi*, som ble gitt ut i 1977. Den blir regnet som en klassiker innenfor New Wave-genren, og ble en stor hit i Europa. Senere har det vist seg at det var produsenten Deprijck selv – og ikke Jouret – som var vokalist på Plastic Bertrands fire første plater. 

## Diskografi (album)
* 1978: *AN1* 
* 1979: *J'te fais un plan* 
* 1980: *L' Album* 
* 1981: *Plastiquez vos baffles*
* 1981: *Grands succès/Greatest Hits* 
* 1983: *Chat va...Et Toi?*
* 1988: *Pix*
* 1994: *Suite diagonale*
* 2002: *Ultraterrestre* 
* 2009: *Dandy Bandit*

## Referanser


## Eksterne lenker
* 
* 
*
Imperial Chemical Industries

**Imperial Chemical Industries** (ICI) var et ledende britisk kjemiselskap som ble opprettet i 1926 og som i 2008 ble et datterselskap til det nederlandske AkzoNobel. ICI er også opprinnelsen til det tidligere legemiddelselskapet Zeneca, som i 1999 dannet Astra Zeneca ved en fusjon med Astra.

I sin tid som selvstendig selskap hadde ICI sitt hovedkontor i Millbank i London, var børsnotert og inngikk i de britiske børsindeksene FT 30 og FTSE 100.

Et av de viktighste produksjonsanleggene var i Billingham i County Durham. 

## Historie
ICI ble dannet i desember 1926 ved sammenslåing av fire selskaper: Brunner Mond, Nobel Explosives, United Alkali Company og British Dyestuffs Corporation. En grunn til sammenslåingen var for å kunne konkurrere bedre med amerikanske DuPont og tyske IG Farben.

Ved opprettelsen omfattet produksjonen blant annet avsprengstoff, kunstgjødsel, insekticider, fargestoffer, ikke-jern-metaller og malerfarger. Fra slutten av 1920-tallet til tidlig på 1940-tallet spilte ICI en viktige rolle ved utviklingen av nye kjemiske produkter, ikke minst nye plastmaterialer og andre polymerbaserte produkter, bl.a. fargestoffet ftalocyanin (1929), akrylplasten *[[Perspex]]* (1932), de alkydbaserte *[[Dulux]]*-fargene (1932, samutviklet med DuPont), polyeten (1937) og polyetentereftalatfiberet *[[Terylene]]* (1941).

På 1940- og 1950-tallet gikk ICI også inn i legemiddelindustrien og utviklet deretter et antall produkter inklusive malarialegemiddelet Paludrine (1940-tallet), anestesilegemiddelet halotan (1951), pesticidet Gramoxone (1962), betablokkeren Inderal (1965), rodenticidet brodifacoum (1974) og kreftlegemiddelet tamoxifen (1978). Legemiddelavdelingen dannet ICI Pharmaceuticals i 1957. Hele ICIs virksomhet innen legemiddel og biovitenskap ble i 1993 til et eget selskap, Zeneca Group, som i 1999 fusjonerte med Astra AB til AstraZeneca.

I 1991 solgte ICI sin jordbrukskjemiske virksomhet til Norsk Hydro.

I 1997 kjøpte ICI National Starch & Chemical, som var Unilevers spesialkjemikalievirksomhet, og senere samme år kjøpte selskapet den sveitsiske fargeprodusenten Rutz & Huber. I dette tidsrommet solgte ICI også ut flere enheter som produserte bulk-kjemikalier, inklusive polyestervirksomheten som ble solgt til DuPont.

## Referanser
Amund Polden Arnesen

**Amund Polden Arnesen** (født 27. desember 1981) er Norges første utdannede ølsommelier. 

I 2013 opprettet han i samarbeid med Beverage Academy norges første egne ølsommelierutdannelse, "Ølkelnern". Siden den gang har over hundre norske ølsommelierer blitt uteksaminert.

I 2014 var Arnesen med å stifte selskapet Smakselv sammen med grunnlegger av Bryggselv.no Erik Schønsee og musikkprodusent og brygger Bjørn Harald Færøvik. 

Arnesen arbeider også som ølskribent for Mat- og drikkemagasinet NORD.

## Referanser


## Eksterne lenker
* Amund om øl på dagsrevyen
* Amund gir et ekspresskurs i ølbrygging på TV2s Sommertid
* Smakselv sin offisielle hjemmeside
Café de Paris

**Café de Paris** er en nattklubb i London i West End, ved Leicester Square på Coventry Street, Piccadilly.

Den åpnet i 1924 og hadde etterhvert opptredende som Dorothy Dandridge, Marlene Dietrich, Harry Gold, Harry Roy, Ken Snakehips Johnson og Maxine Cooper Gomberg. Louise Brooks skapte historie da hun arbeidet der i desember 1924, da hun introduserte dansen Charleston for London.

Meget av berømmelsen Café de Paris fikk, skyldes at prinsen av Wales ble fast gjest der; han spiste ofte der med fremstående gjester fra det europeiske kontinent. Cole Porter var ofte der, likeså Aga Khan.

Under annen verdenskrig ble kafeen rammet av bomber den 8. mars 1941, rett etter at en forestilling var begynt  og minst 34 mennesker mistet livet og rundt 80 skadet To bomber falt ned en ventilasjonssjakt og dermed ned i dansehallen i kjelleren, og eksploderte foran scenen. Blant ofrene var den 26 år gamle orkesterlederen Ken 'Snakehips' Johnson, hans saksofonist Dave "Baba" Williams, og andre musikanter, ansatte og spisegjester. One survivor was cheered by the crowd outside, when, on being carried out on a stretcher, he shouted to them "At least I didn't have to pay for dinner".

Kafeen ble ikke gjenåpnet før i 1948 men reetablerte seg da som en av de ledende teaterklubber i London. Hit kom blant annet Frank Sinatra, Tony Hancock og Grace Kelly. På 1950-tallet opptrådte ofte Noël Coward med cabareter på Café de Paris og det gjorde også Marlene Dietrich. 

## Referanser


## Eksterne lenker
* 

* Cafe de Paris Official Site 
* Cafe de Paris Review
* Cafe de Paris Guestlist
* The Wam Bam Club
Lee Valley White Water Centre

**Lee Valley White Water Centre** (tidligere kjent som **Broxbourne White Water Canoe Centre**) er en arena for slalåmpadling, som ble bygget for å arrangere slalåmpadlingen til Sommer-OL 2012. Prosjektet kostet 310 millioner norske kroner, og ble offisielt åpnet i desember 2009. 

Etter OL er arenaen blitt holdt vedlike, og skal arrangere VM i slalåmpadling 2015. 

## Referanser
Wenlock og Mandeville

**Wenlock og Mandeville** var de offisielle maskotene for Sommer-OL 2012 og de paralympiske sommerleker 2012 i London. Maskotene ble laget av det London-baserte selskapet Iris.

Maskotene ble avduket den 19. mai 2010 , og dette var andre gang (etter Vancouver 2010) at både de olympiske og paralympiske maskotene ble avduket samtidig. Maskotene var animasjoner som viser to dråper stål fra et stålverk i Bolton, og er oppkalt Much Wenlock, en by i Shropshire, som arrangerte en forløper for dagens OL, og Stoke Mandeville, en landsby i Buckinghamshire hvor en forløper til det paralympiske leker ble arrangert for første gang. Forfatteren Michael Morpurgo skrev konseptet til maskotene, og en animasjon til maskotene ble også produsert.

## Referanser


## Eksterne lenker
* 
* Rainbow Productions
Mikrohistorie

**Mikrohistorie** er en historiefaglig tilnærming som tar utgangspunkt i et godt dokumentert enkeltmenneske, lokalsamfunn eller enkeltsak for å si noe om generelle forhold der man ellers mangler kilder. Mikrohistorie ble utviklet på 1960- og 70-tallet av italienske og franske historikere som lette etter måter å utforske livene til alminnelige mennesker som vanligvis hadde etterlatt seg få, eller ingen spor i skriftlige kilder. Ut fra denne kunnskapen om noen enkeltmennesker mente man å kunne skrive historien sett nedenfra, i stedet for ovenfra på de rike og mektiges premisser, noe tradisjonell historieskriving ble kritisert for å gjøre. Kjente utøvere av mikrohistorie er Carlo Ginzburg, Emanuel Le Roy Ladurie, og Giovanna Fiume.